laion/Wikipedia-Exotic huggingface dataset:
বাণী রায়

বাণী রায় (৫ নভেম্বর ১৯১৮ - ১৬ অক্টোবর ১৯৯২) ছিলেন বিশিষ্ট ভারতীয় বাঙালি কবি ও যশস্বিনী কথাসাহিত্যিক। বাণী রায়ের জন্ম ব্রিটিশ ভারতের অধুনা বাংলাদেশের পাবনা জেলার পেঁচাখোলা গ্রামে। পিতা আইনজীবী পূর্ণচন্দ্র রায় এবং মাতা সুলেখিকা গিরিবালা দেবী (১৮৯১-১৯৮৩)। স্বাধীনতার আগেই তিনি কলকাতায় চলে আসেন। ১৯৩২ খ্রিস্টাব্দে ব্রাহ্ম বালিকা বিদ্যালয় থেকে কুড়ি টাকা বৃত্তি নিয়ে ম্যাট্রিক পাশ করেন। পরে আশুতোষ কলেজ থেকে আই.এ এবং ১৯৩৬ খ্রিস্টাব্দে ইংরাজীতে অনার্সসহ বি.এ পাশ করেন। ১৯৩৯ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। এম.এ পাশের পর তিনি কিছুদিন সরকারি প্রচার বিভাগে কাজ করেন। তারপর তিনি প্রথমে কলকাতার চারুচন্দ্র কলেজ ও পরে মুরলীধর কলেজে ইংরাজী ভাষা ও সাহিত্যে অধ্যাপনা করেন। কলেজে ছাত্রবস্থাতে তিনি লেখালেখি শুরু করেন এবং সেগুলি বিভিন্ন পত্র-পত্রিকায় প্রকাশিত হয়। একাধারে কবি ও সাহিত্যিক হিসাবে অচিরে পরিচিতি লাভ করেন। তার রচনায় নারীজীবনের কামনা, প্রেম, আশাভঙ্গের মর্মান্তিক বেদনা, পরিতৃপ্তির সাফল্য উপস্থাপিত হয়েছে। সমালোচনার ভ্রূকুটি সহ্য করে নিজস্ব ভাষা শৈলিতে ও রচনা ভঙ্গির স্পষ্টতায় অচেনা নারীজগতের কথা বিবৃত করেছেন। আই.এ পরীক্ষা পাশের পরই তিনি প্রেম উপন্যাস রচনা শুরু করেন তবে শেষ করেন ১৯৪১ খ্রিস্টাব্দে। উপন্যাসটির কিছু অংশ সজনীকান্ত দাসের শনিবারের চিঠিতে প্রকাশিত হলে সমকালের সমালোচনায় পাঠক মহলে যথেষ্ট আলোড়ন সৃষ্টি হয়। শেষে মোহিতলাল মজুমদারের নির্দেশে পরবর্তী অংশের প্রকাশ বন্ধ হয়। কিন্তু পরের বছরেই তার উপন্যাসখানি গ্রন্থাকারে প্রকাশিত হয় অসংশোধিতভাবেই। তার রচিত প্রথম কবিতা সংকলনের গ্রন্থ জুপিটার প্রকাশিত হয় ১৯৪৩ খ্রিস্টাব্দে। কাব্যগ্রন্থটি বহু বছর ধরে দিল্লি বিশ্ববিদ্যালয়ের কলেজ পাঠ্য তালিকায় ছিল। বিদেশি সাহিত্যের প্রভাব তার রচনার মধ্যে ছিল। কেননা তার রচনায় অনেক পাশ্চাত্য উপমা, রূপকল্প, বাগবৈদগ্ধ সুনিপুণ দক্ষতায় ব্যবহৃত হয়েছে। অজস্র ছোটোগল্পও রচনা করেছেন। চক্রবক্র তার একটি রম্যরচনা। বাণী রায় তার জন্মভূমি বাংলাদেশের পাবনার আঞ্চলিক ভাষার ব্যবহারে রচনা করেছেন নাটক - একটি মেয়ে জন্ম নিল। তার রচিত অপর উল্লেখযোগ্য গ্রন্থগুলি হল- উপন্যাস- জনারণ্যে একমুখ সপ্তসাগর (১৯৫০) শ্রীলতা ও শম্পা (১৯৫৩) কনে দেখা আলো চক্ষে আমার তৃষ্ণা সকাল সন্ধ্যা রাত্রি অন্যান্য- পুনরাবৃত্তি প্রেমের যৎকিঞ্চিৎ হাসিকান্নার দিন তণিমাজাতক নিঃসঙ্গ বিহঙ্গ প্রেমের দেবতা আগুনের দিন কবি চতুষ্টয়ী মধুজীবনের নূতন ব্যাখ্যা (১৯৬২) অধ্যাপিকা বাণী রায়ের কয়েকটি গ্রন্থ ইংরাজি, হিন্দি, কন্নড়, মারাঠি, গুজরাতি, ইন্দোনেশীয় প্রভৃতি ভাষায় অনূদিত হয়েছে। অধ্যাপিকা বাণী রায় ১৯৯২ খ্রিস্টাব্দের ১৬ অক্টোবর কলকাতায় প্রয়াত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৪৬,২৪৭, আইএসবিএন ৯৭৮-৮১-৭৯৫৫-২৯২-৬ শিশির কুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১৪২। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "বাণী রায়ঃ জন্মশতবর্ষে"। ২০২২-১০-১৭ তারিখে মূল থেকে আর্কাইভ করা। সংগ্রহের তারিখ ২০২২-১০-১৭।
জামালউদ্দীন আহমদ

জামালউদ্দীন আহমদ একজন বাংলাদেশী রসায়নবিদ। তিনি চট্টগ্রাম বিশ্ববিদ্যালয়ের (চবি) রসায়ন বিভাগের অবসরপ্রাপ্ত অধ্যাপক এবং ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য। তিনি ১৯৫৫ সালে ব্রাহ্মণবাড়িয়া জেলায় জন্মগ্রহণ করেন। জামালউদ্দীন চট্টগ্রাম বিশ্ববিদ্যালয়ের রসায়ন বিভাগ থেকে থেকে ১৯৭৬ সালে স্নাতক ও ১৯৭৭ সালে স্নাতকোত্তর ডিগ্রি লাভ করেন। তিনি যুক্তরাজ্য থেকে চার্টার্ড কেমিস্ট হিসেবে এমফিল এবং ভারতের যাদবপুর বিশ্ববিদ্যালয় থেকে ১৯৯০ সালে বিশ্লেষণীয় ও পরিবেশ রসায়নে পিএইচডি ডিগ্রি অর্জন করেন। জামালউদ্দীন আহমদ চট্টগ্রাম বিশ্ববিদ্যালয়ের রসায়ন বিভাগে ১৯৮১ সালে প্রভাষক হিসেবে শিক্ষকতা শুরু করেন এবং ২০২০ সালে অধ্যাপক হিসেবে অবসর লাভ করেন। অধ্যাপনার পাশাপাশি তিনি চবির রসায়ন বিভাগের সভাপতি এবং ইন-অর্গানিক কেমিস্ট্রির শাখা প্রধান হিসেবেও দায়িত্ব পালন করেন। তিনি ২০২২ সালের ১৪ অক্টোবর ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য হিসেবে দায়িত্বভার গ্রহণ করেন। তার গবেষণা ও প্রকাশনার সংখ্যা ২৪০টির বেশি। "ফেনী ইউনিভার্সিটির ‍তৃতীয় উপাচার্য জামালউদ্দীন আহমদ"। বাংলাদেশ প্রতিদিন। ১৫ অক্টোবর ২০২২। সংগ্রহের তারিখ ১৭ অক্টোবর ২০২২।  "ফেনী ইউনিভার্সিটির নতুন উপাচার্য হলেন অধ্যাপক ড. মো. জামালউদ্দীন আহমদ"। যায়যায়দিন। ১৫ অক্টোবর ২০২২। সংগ্রহের তারিখ ১৭ অক্টোবর ২০২২।  "ফেনী ইউনিভার্সিটিতে নতুন ভিসি"। বাংলানিউজটোয়েন্টিফোর.কম। ১৫ অক্টোবর ২০২২। সংগ্রহের তারিখ ১৭ অক্টোবর ২০২২।  "ফেনী ইউনিভার্সিটির উপাচার্য হলেন চবি অধ্যাপক ড. জামালউদ্দীন"। দ্য ডেইলি ক্যাম্পাস। ১৫ অক্টোবর ২০২২। সংগ্রহের তারিখ ১৭ অক্টোবর ২০২২।
দ্বারকা সেক্টর ১২ মেট্রো স্টেশন

দ্বারকা সেক্টর ১২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১২-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটিতে পাঞ্জাব ন্যাশনাল ব্যাংক, স্টেট ব্যাঙ্ক অফ ইন্ডিয়া এবং কানাড়া ব্যাঙ্কের এটিএম উপলব্ধ, এছাড়াও একটি আনন্দ ডেয়ারি দোকান রয়েছে। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  "ATM Details"। Delhi Metro Rail।
বেগমগঞ্জ সরকারি পাইলট উচ্চ বিদ্যালয়

বেগমগঞ্জ সরকারি পাইলট উচ্চ বিদ্যালয় বাংলাদেশের নোয়াখালী জেলার বেগমগঞ্জ উপজেলার একটি সরকারি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৮৫৭ সালে। ১৮১৫ সালে বিখ্যাত আলীপুর পুকুরপাড়ে নিম্ন-মাধ্যমিক বিদ্যালয় হিসেবে এই বিদ্যালয় প্রতিষ্ঠা করা হয়। পরবর্তীতে ব্রিটিশরা বেগমগঞ্জ উপজেলায় শিক্ষার সুযোগ বৃদ্ধি করতে প্রতিষ্ঠানটিকে মাধ্যমিক বিদ্যালয়ে উন্নীত করে এবং বর্তমান জায়গায় স্থানান্তরিত করে। ৩১ ডিসেম্বর, ১৯৮৭ সালে বিদ্যালয়টিকে জাতীয়করণ করা হয়। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৯টি শাখা রয়েছে। ৬ষ্ঠ শ্রেণি; ক এবং খ শাখা। ৭ম শ্রেণি; ক এবং খ শাখা। ৮ম শ্রেণি; ক এবং খ শাখা। ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা সাদা শার্ট     , সাদা প্যান্ট     , সাদা কেডস্      এবং কালো বেল্ট     । বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৯১.৩৬%। শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। স্কাউট রেড ক্রিসেন্ট বেগমগঞ্জ উপজেলা নোয়াখালী জেলা নোয়াখালী জেলার শিক্ষা প্রতিষ্ঠানের তালিকা "পরিক্রমা"। dainikshiksha.com। সংগ্রহের তারিখ ২০২২-১০-১৮।  "ফলাফল"। banbeis.gov.bd। সংগ্রহের তারিখ ২০২২-০৯-১১।
শ্রেয়া জয়দীপ

শ্রেয়া জয়দীপ (জন্ম ৫ নভেম্বর ২০০৫) একজন ভারতীয় সঙ্গীতশিল্পী। তিনি দক্ষিণ ভারতীয় মালয়ালম ভাষায় মিউজিক অ্যালবাম এবং চলচ্চিত্রে গান করেন। তিনি রিয়েলিটি শোতেও হাজির হয়েছেন। চৌদ্দ বছর বয়সে, তিনি ২০০টি ভক্তিমূলক এবং ৭০টি সাধারণ অ্যালবামের সাথে ৬০টিরও বেশি চলচ্চিত্রের গান রেকর্ড করেছিলেন। তার প্রথম বাণিজ্যিক গান ছিল খ্রিস্টান ভক্তিমূলক অ্যালবাম হিথাম ; পরে তিনি শ্রেয়াম প্রকাশ দেন। শ্রেয়া তিন বছর বয়সে গানের পাঠ শুরু করেন। শাস্ত্রীয় সঙ্গীতে তার শিক্ষক ছিলেন থামরাক্কাদ কৃষ্ণান নাম্বুদিরি, এবং নেপথ্য গায়ক সতীশ বাবু তাকে বিভিন্ন ঘরানার সঙ্গীতে প্রশিক্ষণ দিয়েছিলেন। তিনি সিলভার হিলস উচ্চ মাধ্যমিক বিদ্যালয়ে পড়াশোনা করেছেন। ২০২০ সালে তিনি দেবগিরি সিএমআই পাবলিক স্কুলে দশম শ্রেণিতে ছিলেন। শ্রেয়া বিশ্ব ভ্রমণে নেমে, ব্রিটেন সহ ইউরোপের কয়েকটি দেশ এবং মার্কিন যুক্তরাষ্ট্র, সংযুক্ত আরব আমিরাত, কাতার, সৌদি আরব ও অস্ট্রেলিয়ায় গেছেন। "Happy Birthday Shreya"। Malayala Manorama। ২০১৭-১১-০৫। সংগ্রহের তারিখ ২০২০-১০-০২।  Soman, Deepa (২০১৪-০৯-০২)। "Surya Singer winner Shreya Jayadeep sings for M Jayachandran"। The Times of India। সংগ্রহের তারিখ ২০২০-১০-০২।  Prasanth, Aniket (২০১৮-০৯-২৬)। "At 13, Sreya Jayadeep from Kerala has stirred up a real storm in the music industry"। The New Indian Express। সংগ্রহের তারিখ ২০২০-১০-০২।  ইন্সটাগ্রামে শ্রেয়া জয়দীপ
নারায়ণগঞ্জ সরকারি বালিকা উচ্চ বিদ্যালয়

নারায়ণগঞ্জ সরকারি বালিকা উচ্চ বিদ্যালয় বাংলাদেশের নারায়ণগঞ্জ জেলার একটি সরকারি উচ্চ বিদ্যালয়। এটি নারায়ণগঞ্জ জেলার একমাত্র বালিকা উচ্চ বিদ্যালয় হওয়ায় অনেকে এই প্রতিষ্ঠানকে গার্লস স্কুল নামেও অভিহিত করে থাকেন। ফলাফলের দিক থেকেও এই প্রতিষ্ঠানের বিশেষ সুনাম রয়েছে। ২০১৯ সালে প্রতিষ্ঠানটি জেলা পর্যায়ে শীর্ষ প্রতিষ্ঠান হিসেবে খ্যাতি লাভ করে। ১৯৬৭ সালে নারায়ণগঞ্জ জেলার মেয়েদের শিক্ষার ব্রত নিয়ে প্রতিষ্ঠিত হয় নারায়ণগঞ্জ সরকারি বালিকা উচ্চ বিদ্যালয়। বর্তমানে এ বিদ্যালয়ে ৫ম থেকে ১০ম শ্রেণি পর্যন্ত ৬টি ক্লাসে মোট ৩৩টি শাখা রয়েছে। এরমধ্যে প্রভাতী শাখায় ১৬টি এবং দিবা শাখায় ১৭টি শাখা রয়েছে। ৫ম শ্রেণি; ৬ষ্ঠ শ্রেণি; ৭ম শ্রেণি; ৮ম শ্রেণি; ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা গাঢ় সবুজ কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্      বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%। শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। এ বিদ্যালয়ে ০৩টি সংগঠন আছে। গার্লস্ গাইড স্কাউট রেড ক্রিসেন্ট নারায়ণগঞ্জ সদর উপজেলা নারায়ণগঞ্জ জেলা নারায়ণগঞ্জ জেলার শিক্ষা প্রতিষ্ঠানের তালিকা "নারায়ণগঞ্জে সেরা সরকারি বালিকা উচ্চ বিদ্যালয়"। pressnarayanganj24.com। সংগ্রহের তারিখ ২০২২-১০-১৮।  "ফলাফল, নারায়ণগঞ্জ সরকারি বালিকা উচ্চ বিদ্যালয়"। ngghsn.edu.bd। সংগ্রহের তারিখ ২০২২-১০-১৮।
অনিতা শাইক

অনিতা শাইক, প্রায়শই আনিতা. এস হিসাবে কৃতিত্বপূর্ণ। তিনি একাধারে একজন ভারতীয় নেপথ্য সঙ্গীতশিল্পী এবং সঙ্গীত রচয়িতা, যিনি ভারতের মুম্বাইতে বসবাস করেন। তিনি ভারতীয় শাস্ত্রীয়, সুফি, গজল, লোক ও পপ সঙ্গীত পরিবেশন করেন, মালয়ালম, কন্নড়, তেলেগু, ওড়িয়া, পাঞ্জাবি এবং তামিল ভাষায় গান গেয়েছেন। চলচ্চিত্র শিল্পে তার ১২ বছরে, তিনি চলচ্চিত্রের জন্য ১০০টিরও বেশি গান রেকর্ড করেছেন। অনিথা শাইকের মা সিরাজুনিজা বেগম, একজন মাধ্যমিক বিদ্যালয়ের সঙ্গীত শিক্ষক এবং বাবা শেখ ইব্রাহিম। তিনি সরকারি মহিলা কলেক থেকে সঙ্গীতে স্নাতক হন। তিনি হিন্দুস্তানি, সুফি, কর্ণাটিক এবং পাশ্চাত্য সঙ্গীত অধ্যয়ন করেছেন। Pillai, Suchithra (৩ ফেব্রুয়ারি ২০১১)। "Rolling in the hits – Since her debut in Rock n' Roll, singer Anitha S. has continuously rocked the charts"। The Hindu। সংগ্রহের তারিখ ২৭ আগস্ট ২০১৩।  https://web.archive.org/web/20150203125329/http://www.kaumudi.com/innerpage1.php?newsid=60397 ইন্টারনেট মুভি ডেটাবেজে অনিতা শাইক (ইংরেজি)
জ্বিগেটো

জ্বিগেটো হলো ২০২২ সালের হিন্দি ভাষার একটি চলচ্চিত্র। ছবিটি পরিচালনা করেছেন নন্দিতা দাস এবং এতে মূখ্য ভূমিকায় অভিনয় করেছেন জনপ্রিয় হাস্যকৌতুক অভিনেতা কপিল শর্মা এবং শাহানা গোস্বামী। ছবিটি ৪৭তম টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল। কপিল শর্মা – মানস শাহানা গোস্বামী – প্রতিমা তুষার আচার্য – রঘু সায়নী গুপ্ত – জুইগাটো রিজিনাল হেড স্বানন্দ কিরকিরে – গোবিন্দ রাজ গুল পনাগ – গুল পানাগ নীলাম্বরী ভট্টাচার্য – রিয় জয়া বিশ্বাস – সুনি যুবিকা ব্রহ্মা – পূরবী সৌরভ মহাপাত্র – গুরু আকাশ মহাপাত্র – হাসান ত্রিপতি মহারানা – ক্রুষ্ণা জয়আদিত্য রাও – আয়ুশ মোনালিসা বাল – আয়ুশের মা হর রাঠ – বিশ্বজিৎ মনোজ কুমার সাহু – গোপাল প্রজ্বল সাহু – কার্তিক তিলোত্তমা সাহু – মোনালিসা Hindi, India TV। "Zwigato Movie Review: नंदिता दास और कपिल शर्मा लेकर आए दिल दहला देने वाली कहानी, जानिए कैसी है ये फिल्म"। India TV Hindi (হিন্দি ভাষায়)। সংগ্রহের তারিখ ২০২৪-০২-০৪।  "Kapil Sharma : হাতে কাজ নেই, সংসার টানতে 'ডেলিভারি বয়'-এর কাজ নিলেন কপিল শর্মা! | Zwigato Trailer is out, Kapil Sharma play role as a delivery boy"। zeenews.india.com। সংগ্রহের তারিখ ২০২২-১০-১৭।  "হাসির মোড়ক ছেড়ে ডেলিভারি বয়ের কাজ করছেন কপিল, প্রকাশ্যে Zwigato trailer"। Hindustantimes Bangla। ২০২২-০৯-২০। সংগ্রহের তারিখ ২০২২-১০-১৭।  ইন্টারনেট মুভি ডেটাবেজে জ্বিগেটো (ইংরেজি)
জয়দেবপুর সরকারি বালিকা উচ্চ বিদ্যালয়

জয়দেবপুর সরকারি বালিকা উচ্চ বিদ্যালয় বাংলাদেশের গাজীপুর জেলার একটি সরকারি উচ্চ বিদ্যালয়। ১৯৫৭ সালে জুনিয়র হাই স্কুল হিসেবে স্বীকৃতি পাওয়ার পর ১৯৬১ সালে বিদ্যালয়টিকে পূর্নাঙ্গ মাধ্যমিক বিদ্যালয় হিসেবে রূপদান করা হয়। পরবর্তীতে ১৯৮১ সালে বিদ্যালয়টি সরকারি করা হয়। ১৯৩৫ সালে মেয়েদের শিক্ষার জন্য তোড়জোড় শুরু হলে তৎকালীন উদ্যোক্তাগণ ভাওয়াল কোর্ট অব ওয়ার্ডস এস্টেটের শরনাপন্ন হন এবং ভাওয়াল এস্টেটের উদ্যোগেই রাজবাড়ী মাঠের পূব পার্শ্বে বর্তমান সরকারি প্রাথমিক বিদ্যালয় ভবনে ১৯৩৭ সালে এম. ই. বালিকা বিদ্যালয় প্রতিষ্ঠিত হয়। ১৯৪০ সালে বিদ্যালয় নির্মাণকাজের জন্য ঘোষ বাহাদুর ভাওয়াল রাজ ১ একর ২০ শতাংশ জমির দখলদারিত্ব ছেড়ে দেন। স্বাধীনতার পর ১ এপ্রিল, ১৯৮১ সালে বিদ্যালয়টিকে জাতীয়করণ করা হয়। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৩০টি শাখা রয়েছে। এরমধ্যে প্রভাতী শাখায় ১৫টি এবং দিবা শাখায় ১৫টি শাখা রয়েছে। ৬ষ্ঠ শ্রেণি; ৭ম শ্রেণি; ৮ম শ্রেণি; ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা গাঢ় নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্      বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%। শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। গার্লস্ গাইড স্কাউট রেড ক্রিসেন্ট গাজীপুর সদর উপজেলা গাজীপুর জেলা গাজীপুর জেলার শিক্ষা প্রতিষ্ঠানের তালিকা রাণী বিলাসমনি সরকারি বালক উচ্চ বিদ্যালয় "ইতিহাস, জয়দেবপুর সরকারি বালিকা উচ্চ বিদ্যালয়"। jgghs.edu.bd। ২০২২-১০-১৭ তারিখে মূল থেকে আর্কাইভ করা। সংগ্রহের তারিখ ২০২২-১০-১৮।  "শ্রেণি এবং শাখাসমূহ, জয়দেবপুর সরকারি বালিকা উচ্চ বিদ্যালয়"। jgghs.edu.bd। সংগ্রহের তারিখ ২০২২-১০-১৮।  "ফলাফল, জয়দেবপুর সরকারি বালিকা উচ্চ বিদ্যালয়"। jgghs.edu.bd। সংগ্রহের তারিখ ২০২২-১০-১৮।
মান সম্মান

মান সম্মান হলো স্বপন সাহা রচিত ও পরিচালিত ১৯৯৩ সালের পারিবারিক নাট্য চলচ্চিত্র। ছবিটি প্রযোজনা করেছেন রাজেশ কুমার এবং সঙ্গীত দিয়েছেন অজয় দাস। এতে মূখ্য ভূমিকায় অভিনয় করেছেন রঞ্জিত মল্লিক, চিরঞ্জিত চট্টোপাধ্যায় এবং শতাব্দী। পার্শ্ব চরিত্রে অভিনয় করেছেন অনুরাধা রায়, শুভেন্দু চট্টোপাধ্যায় প্রমুখ। রঞ্জিত মল্লিক চিরঞ্জিত চট্টোপাধ্যায় শতাব্দী অনুরাধা রায় শুভেন্দু চট্টোপাধ্যায় নিমু ভৌমিক অমিয় দত্ত রথীন বসু শম্ভু ভট্টাচার্য দেবনাথ চট্টোপাধ্যায় দিলীপ বন্দ্যোপাধ্যায় অশোক কাঞ্জিলাল কৃষ্ণ বন্দ্যোপাধ্যায় সৌরীন বন্দ্যোপাধ্যায় কানাই দাস পূর্ণেন্দু বসু মন্টু হালদার রাজা দে ভাস্কর সোমাশ্রী FilmiClub। "Maan Samman (1993)"। FilmiClub (ইংরেজি ভাষায়)। সংগ্রহের তারিখ ২০২২-১০-১৭।
বানৌটা খাদেম

বাংলাদেশ নৌবাহিনী টাগ (সংক্ষেপেঃ বানৌটা) খাদেম হলো গণচীনে নির্মিত বাংলাদেশ নৌবাহিনীর একটি টাইপ ৮৩৭-শ্রেণীর টাগবোট। জাহাজটিকে উহু শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে। উহু শিপইয়ার্ডে নির্মিত বানৌটা খাদেম জাহাজটি বাংলাদেশ নৌবাহিনীর বহরে ৬ মে, ১৯৮৪ সালে যুক্ত হয়। জাহাজটি বহিঃনোঙ্গরে ও পোতাশ্রয়ে সামরিক এবং অন্যান্য বাণিজ্যিক জাহাজকে সহযোগিতা প্রদানের পাশাপাশি দুর্যোগকালীন সময়ে উদ্ধার ও বিভ্রান্ত কাজে নিয়োজিত থাকে। পাশাপাশি দুর্যোগ পরবর্তী উদ্ধার অভিযান এবং ত্রাণ তৎপরতায় জাহাজটিকে ব্যবহার করা হয়। বানৌটা খাদেম জাহাজটির দৈর্ঘ্য ৬০.২ মিটার, প্রস্হ ১১.৬ মিটার এবং গভীরতা ৪.৪ মিটার। জাহাজটিতে রয়েছে ২টি ডিএম১৩আর ২২০৮ কিলোওয়াট ১৫০০ এইচপি ডিজেল ইঞ্জিন। যার ফলে জাহাজটি সর্বোচ্চ ১৫ নট (২৮ কিমি/ঘ; ১৭ মা/ঘ) গতিতে চলতে সক্ষম। sun, daily। "Bangladesh, US Navy joint exercise 'Carat- 2015' ends | Daily Sun"। daily sun (ইংরেজি ভাষায়)। ২০২৩-০৭-১৪ তারিখে মূল থেকে আর্কাইভ করা। সংগ্রহের তারিখ ২০২২-০৬-১১।  "Hujiu Class"। www.globalsecurity.org। ২০২২-১০-১৮ তারিখে মূল থেকে আর্কাইভ করা। সংগ্রহের তারিখ ২০২২-১০-১৮।  "বাংলাদেশ নৌবাহিনী জাহাজ২০২৩ 👆Bangladesh nevy ship 2023"। ৩০ জুন ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।  "BaNS Khadem A721"। www.shipspotting.com (ইংরেজি ভাষায়)। সংগ্রহের তারিখ ২০২৪-০১-২৬।  প্রবেশদ্বার:  বাংলাদেশ বাংলাদেশ সামরিক বাহিনী
দ্বারকা সেক্টর ১৩ মেট্রো স্টেশন

দ্বারকা সেক্টর ১৩ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৩-তে র‌্যাডিসন ব্লু হোটেলের বিপরীতে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটিতে বেশ বড় পার্কিং এলাকা রয়েছে এছাড়া এখানে পাঞ্জাব ন্যাশনাল ব্যাংক, পাঞ্জাব ও সিন্ধু ব্যাংক ও কানাড়া ব্যাংকের এটিএম পরিষেবা উপলব্ধ। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  "ATM Details"। Delhi Metro Rail।
দ্বারকা সেক্টর ১৪ মেট্রো স্টেশন

দ্বারকা সেক্টর ১৪ দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৪-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। এটি দিল্লির জাতীয় আইন বিশ্ববিদ্যালয় ও গুরু গোবিন্দ সিং ইন্দ্রপ্রস্থ বিশ্ববিদ্যালয়-এর নিকটতম স্টেশন। এখানে পাঞ্জাব ন্যাশনাল ব্যাংক ও কানাড়া ব্যাংকের এটিএম পরিষেবা উপলব্ধ। নিকটবর্তী বাস স্টপগুলি থেকে দিল্লি পরিবহন নিগমের ওএলই-১২০, আরএল-৭৫ বাস পরিষেবা উপলব্ধ। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  "ATM Details"। Delhi Metro Rail।  "Department of Delhi Transport Corporation"। Govt.of NCT of Delhi। ২৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।
দ্বারকা মেট্রো স্টেশন

দ্বারকা মেট্রো স্টেশন দিল্লি মেট্রোর ব্লু লাইন ও গ্রে লাইনের সংযোগ স্থলে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৬ তে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর ব্লু লাইনে স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১৯ সালের ৪ঠা অক্টোবর গ্রে লাইন কার্যকর হয়। স্টেশনে ওরিয়েন্টাল ব্যাংক অব কমার্স ও স্টেট ব্যাংক অব ইন্ডিয়ার এটিএম পরিষেবা উপলব্ধ। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ATM Details"। Delhi Metro Rail। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নওয়াদা মেট্রো স্টেশন

নওয়াদা মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের উত্তম নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক ও স্টেট ব্যাংক অব ইন্ডিয়ার এটিএম উপলব্ধ। নিকটবর্তী বাস স্টপগুলি থেকে দিল্লি পরিবহন নিগমের ৭৮৩, ৮১৬এ, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৫লিংকএসটিএল, ৮২৪এসএসটিএল, ৮২৪এসটিএল, ৮২৫ - ৮২৯, ৮৩২লিংকএসটিএল, ৮৩৩ - ৮৩৬, ৮৪৫, ৮৭২, ৮৭৩, ৮৭৬, ৮৮৭, ৮৯১এসটিএল, ডব্লিউডিএম (-), বাস পরিষেবা চালু রয়েছে। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১০।  "ATM Details"। Delhi Metro Rail।  "Department of Delhi Transport Corporation"। Govt.of NCT of Delhi। ২৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৮।
উত্তম নগর পশ্চিম মেট্রো স্টেশন

উত্তম নগর পশ্চিম মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের উত্তম নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে ওরিয়েন্টাল ব্যাংক অব ইন্ডিয়া ও পাঞ্জাব ন্যাশনাল ব্যাংকের এটিএম পরিষেবা উপলব্ধ। নিকটবর্তী বাস স্টপগুলি থেকে দিল্লি পরিবহন নিগমের ৭২৪এক্সট, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪লিংকএসটিএল, ৮২৪এসএসটিএল, ৮২৪এসটিএল, ৮২৫ - ৮২৯, ৮৩২লিংকএসটিএল, ৮৩৩ - ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৮৭, ৮৯১এসটিএল বাস পরিষেবা চালু রয়েছে। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১০।  "ATM Details"। Delhi Metro Rail।  "Department of Delhi Transport Corporation"। Govt.of NCT of Delhi।
কিন্নর

কিন্নর হল স্বর্গীয় সঙ্গীতজ্ঞ, আংশিক মানুষ এবং আংশিক পাখি, যারা হিন্দুধর্ম ও বৌদ্ধধর্মে সঙ্গীতের তাত্ত্বিক পরিকাঠামোগত প্রেমিক। এই ঐতিহ্যগুলিতে, কিন্নর (পুরুষ) এবং কিন্নরি (মহিলা প্রতিরূপ) হল দুটি সবচেয়ে প্রিয় পৌরাণিক চরিত্র। হিমালয় থেকে এসেছে বলে বিশ্বাস করা হয়, তারা প্রায়ই সমস্যা বা বিপদের সময় মানুষের মঙ্গল দেখে। প্রাচীন ভারতীয় স্ট্রিং যন্ত্রটি কিন্নরী বীনা নামে পরিচিত। তাদের চরিত্রটি মহাভারতের আদিপর্বে উল্লেখ করা হয়েছে। এগুলি জাতক কাহিনী ও সদ্ধর্ম পুণ্ডরীক সূত্র সহ বেশ কয়েকটি বৌদ্ধ গ্রন্থে বৈশিষ্ট্যযুক্ত। দক্ষিণ-পূর্ব এশীয় বৌদ্ধ পৌরাণিক কাহিনীতে, কিন্নরদের নারী প্রতিরূপ, অর্ধ-পাখি, অর্ধ-নারী প্রাণী হিসাবে চিত্রিত করা হয়েছে। পৌরাণিক হিমাবন্তে বসবাসকারী অনেক প্রাণীর মধ্যে একটি, কিন্নরিদের মাথা, ধড় এবং মহিলার বাহু এবং রাজহাঁসের ডানা, লেজ ও পা রয়েছে। তারা তাদের নাচ, গান ও কবিতার জন্য বিখ্যাত এবং তারা নারী সৌন্দর্য, করুণা ও কৃতিত্বের ঐতিহ্যবাহী প্রতীক। এডওয়ার্ড এইচ শ্যাফার উল্লেখ করেছেন যে পূর্ব এশীয় ধর্মীয় শিল্পে, কিন্নরকে প্রায়শই কালবিঙ্কের সাথে বিভ্রান্ত করা হয়, যেটি অর্ধ-মানব, অর্ধ-পাখি সংকর প্রাণী, কিন্তু দুটি আসলে আলাদা ও সম্পর্কহীন। Ghosh, Subodh (২০০৫)। Love stories from the Mahabharata, transl. Pradip Bhattacharya। New Delhi: Indialog।  p. 71 Schafer, Edward H. (১৯৬৩)। The Golden Peaches of Samarkand: A Study of Tʻang Exotics। University of California Press। পৃষ্ঠা 103।  Degener, Almuth. "MIGHTY ANIMALS AND POWERFUL WOMEN: On the Function of Some Motifs from Folk Literature in the Khotanese Sudhanavadana." In Multilingualism and History of Knowledge: Vol. I: Buddhism among the Iranian Peoples of Central Asia, edited by JENS E. BRAARVIG, GELLER MARKHAM J., SADOVSKI VELIZAR, SELZ GEBHARD, DE CHIARA MATTEO, MAGGI MAURO, and MARTINI GIULIANA, 103-30. Wien: Austrian Academy of Sciences Press, 2013. www.jstor.org/stable/j.ctt1vw0pkz.8. Jaini, Padmanabh S. "The Story of Sudhana and Manoharā: An Analysis of the Texts and the Borobudur Reliefs." Bulletin of the School of Oriental and African Studies, University of London 29, no. 3 (1966): 533-58. www.jstor.org/stable/611473.
ধর্মযুদ্ধ (নীতি যুদ্ধ)

ধর্মযুদ্ধ (সংস্কৃত: धर्मयुद्ध) হল "ধর্ম ও যুদ্ধ" দুটি মূল সংস্কৃত শব্দ নিয়ে গঠিত শব্দ; যার অর্থ "ধর্মরক্ষার যুদ্ধ" বা "ধার্মিকতার যুদ্ধ"। হিন্দু ধর্মগ্রন্থে, ধর্মযুদ্ধ এমন যুদ্ধকে বোঝায় যা যুদ্ধকে ন্যায্য করে এমন বেশ কয়েকটি নিয়ম অনুসরণ করার সময় যুদ্ধ করা হয়। ধর্মের ইতিহাস হিন্দু ঐতিহাসিক যুদ্ধ Kaushik Roy। Hinduism and the Ethics of Warfare in South Asia: From Antiquity to the Present। Cambridge University। পৃষ্ঠা 28। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lessons from India’s wars: Hindus need a new Dharma Yuddha Strategic Thinking in Ancient India and China Chennai Online Comparison of the nighttime fighting rule in the Mahabharata and the Ramayana.